ᮘᮞ ᮞᮥᮔ᮪ᮓ

ᮘᮔ᮪ᮒᮨᮔ᮪,
 ᮘᮧᮌᮧᮁ,
 ᮕᮛᮠᮡᮍᮔ᮪,
 ᮎᮤᮃᮙᮤᮞ᮪,
 ᮎᮤᮛᮨᮘᮧᮔ᮪, ᮏᮩᮀ
 ᮘᮢᮨᮘᮨᮞ᮪

ᮕᮛᮠᮤᮃᮍᮔ᮪ ᮒᮦᮂ ᮝᮤᮜᮚᮂ ᮔᮥ ᮕᮀᮜᮧᮘᮔ ᮓᮤ ᮒᮒᮁ ᮞᮥᮔ᮪ᮓ, ᮙᮤᮔᮀᮊ ᮓᮤᮃᮜᮦᮊ᮪ ᮅᮒᮙ (ᮘᮞ ᮜᮥᮜᮥᮌᮥ) ᮘᮞ ᮞᮥᮔ᮪ᮓ ᮔᮥ ᮓᮤᮃᮏᮁᮊᮩᮔ᮪ ᮒᮤ ᮙᮤᮙᮤᮒᮤ ᮞᮊᮧᮜ ᮓᮞᮁ (ᮞ᮪ᮓ᮪) ᮔᮨᮕᮤ ᮊ ᮞ᮪ᮙ᮪ᮃ (ᮞᮨᮊᮧᮜᮂ ᮙᮨᮔᮨᮍᮂ ᮃᮒᮞ᮪) ᮞᮀᮌᮩᮞ᮪ ᮊᮜᮥᮃᮁ ᮊᮕᮥᮒᮥᮞᮔ᮪ ᮒᮤ ᮌᮥᮘᮨᮁᮔᮥᮁ ᮏᮝ ᮘᮛᮒ᮪.

 ᮊᮜᮥᮀᮌᮥᮠᮔ᮪ ᮘᮞ ᮞᮥᮔ᮪ᮓ 
ᮘᮞ ᮞᮥᮔ᮪ᮓ ᮙᮀᮛᮥᮕ ᮘᮞ ᮄᮔ᮪ᮓᮥᮀ ᮅᮛᮀ ᮞᮥᮔ᮪ᮓ, ᮘᮧᮂ ᮃᮔᮥ ᮓᮥᮙᮥᮊ᮪ ᮓᮤ ᮏᮝ ᮘᮛᮒ᮪, ᮘᮧᮂ ᮓᮤ ᮞᮜᮥᮃᮛᮩᮔᮔ ᮔᮥ ᮃᮚ ᮒᮩᮛᮩᮂ ᮏᮝ ᮘᮛᮒ᮪. ᮏᮥᮙᮣᮂ ᮕᮑᮒᮥᮁᮔ ᮇᮌᮦ ᮊᮄᮒᮥᮀ ᮛᮦᮃ, ᮙᮜᮂ ᮊᮃᮞᮥᮕ᮪ ᮘᮞ ᮓᮆᮛᮂ ᮊᮓᮥᮃ ᮕᮀᮌᮨᮓᮦᮔ ᮓᮤ ᮄᮔ᮪ᮓᮧᮔᮦᮞᮤᮃ ᮞᮀᮌᮩᮞ᮪ ᮘᮞ ᮏᮝ. 

 ᮘᮞ ᮜᮥᮜᮥᮌᮥ 
ᮞᮘᮓ ᮕᮥᮞᮩᮁ ᮓᮚᮩᮂ ᮊᮛᮦᮞᮤᮓᮦᮔᮔ᮪ ᮕᮢᮤᮃᮍᮔ᮪ ᮓᮤᮕᮤᮔ᮪ᮓᮂᮊᮩᮔ᮪ ᮒᮤ ᮎᮤᮃᮔ᮪ᮏᮥᮁ ᮊ ᮘᮔ᮪ᮓᮥᮀ, ᮊᮜᮥᮀᮌᮥᮠᮔ᮪ ᮘᮞ ᮞᮥᮔ᮪ᮓ ᮒᮦᮂ ᮏᮓᮤ ᮘᮞ ᮕᮢᮤᮘᮥᮙᮤ.  ᮘᮞ ᮞᮥᮔ᮪ᮓ ᮓᮤ ᮝᮨᮝᮨᮀᮊᮧᮔ᮪ ᮘᮔ᮪ᮓᮥᮀ ᮜᮩᮝᮤᮂ ᮜᮥᮠᮥᮀ ᮊᮜᮥᮀᮌᮥᮠᮔᮔ ᮒᮤᮘᮒᮔ᮪ ᮘᮞ ᮞᮥᮔ᮪ᮓ ᮝᮨᮝᮨᮀᮊᮧᮔ᮪ ᮞᮦᮏᮦᮔ᮪ᮔ. ᮞᮙᮜᮂ ᮓᮤᮔ ᮜᮙ᮪ᮘᮛᮔ᮪ ᮔᮌᮛ (ᮞ᮪ᮒᮃᮒ᮪ᮞ᮪ᮘᮣᮓ᮪) ᮔᮧ. |᮱᮲᮵| ᮒᮅᮔ᮪ |᮱᮸᮹᮳|, ᮃᮚᮒ᮪ |᮶|, ᮓᮤᮒᮨᮒᮨᮕ᮪ᮊᮩᮔ᮪ ᮚᮦᮔ᮪ "ᮘᮞ ᮕᮢᮤᮘᮥᮙᮤ ᮃᮔᮥ ᮓᮤᮃᮏᮁᮊᮩᮔ᮪ ᮓᮤ ᮏᮝ ᮘᮛᮒ᮪ ᮒᮦᮂ ᮑᮆᮒ "ᮘᮞ ᮞᮥᮔ᮪ᮓ ᮘᮔ᮪ᮓᮥᮀ". ᮑ ᮒᮤ ᮠᮛᮤᮒ ᮙᮥᮔ᮪ᮎᮥᮜ᮪ᮔ ᮞᮨᮞᮨᮘᮥᮒᮔ᮪ ᮘᮞ ᮞᮊᮧᮜ, ᮑᮆᮒ ᮘᮞ ᮃᮔᮥ ᮓᮤᮃᮏᮁᮊᮩᮔ᮪ ᮓᮤ ᮞᮊᮧᮜ-ᮞᮊᮧᮜ. ᮒᮤ ᮓᮤᮑ ᮞᮨᮞᮨᮘᮥᮒᮔ᮪ ᮘᮞ ᮞᮊᮧᮜ ᮒᮦᮂ ᮛᮧᮘᮂ ᮓᮩᮄ ᮏᮓᮤ ᮘᮞ ᮜᮥᮜᮥᮌᮥ ᮃᮒᮝ ᮘᮞ ᮘᮊᮥ. ᮃᮒᮥᮂ ᮘᮞ ᮞᮥᮔ᮪ᮓ ᮝᮨᮝᮨᮀᮊᮧᮔ᮪ ᮘᮔ᮪ᮓᮥᮀ ᮇᮌᮦ ᮛᮧᮘᮂ ᮏᮓᮤ ᮘᮞ ᮞᮥᮔ᮪ᮓ ᮜᮥᮜᮥᮌᮥ ᮃᮒᮝ ᮘᮞ ᮞᮥᮔ᮪ᮓ ᮘᮊᮥ. 

 ᮘᮞ ᮝᮨᮝᮨᮀᮊᮧᮔ᮪ 
ᮄᮞ᮪ᮒᮤᮜᮂ ᮘᮞ ᮜᮥᮜᮥᮌᮥ (ᮘᮊᮥ) ᮒᮦᮂ ᮊᮥᮓᮥᮔ ᮙᮂ ᮓᮤᮕᮒᮩᮀᮒᮩᮀᮊᮩᮔ᮪ ᮏᮩᮀ ᮘᮞ ᮒᮩ ᮜᮥᮜᮥᮌᮥ (ᮒᮩ ᮘᮊᮥ). ᮍᮔ᮪ ᮕᮦᮓᮂ ᮓᮤᮔ ᮊᮠᮤᮛᮥᮕᮔ᮪ ᮙᮞᮛᮊᮒ᮪ ᮞᮥᮔ᮪ᮓ ᮙᮥᮔ᮪ᮎᮥᮜ᮪ ᮄᮞ᮪ᮒᮤᮜᮂ ᮘᮞ ᮞᮥᮔ᮪ᮓ ᮝᮨᮝᮨᮀᮊᮧᮔ᮪ ᮙᮤᮔᮀᮊ ᮜᮜᮝᮔᮔ᮪ ᮒᮤᮔ ᮘᮞ ᮞᮥᮔ᮪ᮓ ᮜᮥᮜᮥᮌᮥ. ᮃᮛᮤ ᮘᮞ ᮝᮨᮝᮨᮀᮊᮧᮔ᮪ ᮜᮥᮙᮊᮥᮔ ᮅᮊᮥᮁ ᮓᮤ ᮝᮤᮜᮚᮂ-ᮝᮤᮜᮚᮂ ᮔᮥ ᮒᮀᮒᮥ ᮝᮥᮀᮊᮥᮜ᮪, ᮊᮓᮀ ᮊᮥ ᮅᮛᮀ ᮘᮔ᮪ᮓᮥᮀ ᮙᮂ ᮊᮥᮛᮀ ᮍᮁᮒᮤ ᮜᮙᮥᮔ᮪ ᮅᮛᮀ ᮞᮜᮥᮃᮛᮩᮔ᮪ ᮘᮔ᮪ᮓᮥᮀ ᮊᮧᮙᮥᮔᮤᮊᮞᮤ ᮍᮌᮥᮔᮊᮩᮔ᮪ ᮘᮞ ᮝᮨᮝᮨᮀᮊᮧᮔ᮪. ᮓᮤᮔ ᮘᮞ ᮝᮨᮝᮨᮀᮊᮧᮔ᮪ ᮒᮦᮂ ᮔᮥ ᮠᮞ᮪ᮔ ᮜᮄᮔ᮪ ᮅᮊᮥᮁ ᮓᮤᮊ᮪ᮞᮤᮔ ᮝᮥᮀᮊᮥᮜ᮪, ᮒᮕᮤ ᮜᮨᮔ᮪ᮒᮧᮀ ᮃᮒᮝ ᮜᮌᮥ ᮊᮜᮤᮙᮂᮔ ᮇᮌᮦ ᮊᮓᮀ ᮘᮦᮓ-ᮘᮦᮓ ᮅᮀᮌᮜ᮪ ᮝᮨᮝᮨᮀᮊᮧᮔ᮪ᮔ. ᮎᮧᮔ᮪ᮒᮧᮔ ᮊᮤᮉ. 
 ᮎᮤᮃᮙᮤᮞ᮪: ᮊᮧᮞᮤ (ᮊᮥᮀᮞᮤ), ᮎᮥᮃᮀ (ᮅᮛᮀ), ᮒᮥᮊᮩᮁ ᮒᮧᮛᮧᮌ᮪ (ᮒᮥᮊᮩᮁ ᮒᮙ᮪ᮘᮂ), ᮏᮩᮀ ᮞᮏᮘᮔ. 
 ᮊᮥᮔᮤᮍᮔ᮪: ᮔᮨᮙ᮪ᮘᮧᮊ᮪ (ᮔᮤᮑᮥᮂ), ᮘᮦᮎ (ᮊᮤᮎᮤᮙ᮪ᮕᮢᮤᮀ), ᮓᮦᮝᮦᮊ᮪ (ᮙᮔᮦᮂ), ᮃᮌᮦᮂ (ᮒᮀᮒᮥ), ᮙᮨᮔᮤᮒ᮪ (ᮜᮤᮉᮁ), ᮏᮩᮀ ᮞᮏᮘᮔ. 
 ᮏᮩᮀ ᮝᮨᮝᮨᮀᮊᮧᮔ᮪ ᮞᮦᮏᮦᮔ᮪ᮔ.

 ᮞᮏᮛᮂ 
ᮙᮀᮞ ᮄ (ᮞᮙᮦᮙᮦᮂ ᮃᮘᮓ᮪ ᮊ-|᮱᮶| ᮙ᮪)
ᮔᮨᮕᮤ ᮊ ᮒᮅᮔ᮪ |᮱᮶᮰᮰| ᮙᮞᮦᮠᮤ, ᮘᮞ ᮞᮥᮔ᮪ᮓ ᮒᮦᮂ ᮙᮍᮢᮥᮕ ᮘᮞ ᮔᮌᮛ ᮓᮤ ᮊᮛᮏᮃᮔ᮪ ᮞᮜᮊᮔᮌᮛ, ᮌᮜᮥᮂ, ᮊᮝᮜᮤ, ᮏᮩᮀ ᮕᮏᮏᮛᮔ᮪. ᮓᮤᮔ ᮄᮉ ᮙᮀᮞ, ᮘᮞ ᮞᮥᮔ᮪ᮓ ᮊᮃᮞᮥᮕᮔ᮪ ᮊᮔ ᮘᮞ ᮞᮔ᮪ᮞᮊᮨᮁᮒ ᮞᮕᮨᮁᮒᮤ ᮃᮔᮥ ᮊᮒᮦᮙ᮪ᮘᮧᮀ ᮓᮤᮔ ᮕᮢᮞᮞ᮪ᮒᮤ ᮒᮤᮒᮤᮀᮌᮜ᮪ ᮕᮥᮁᮔᮝᮁᮙᮔ᮪, ᮙᮜᮂ ᮃᮊ᮪ᮞᮛᮔ ᮇᮌᮦ ᮙᮊᮦ ᮃᮊ᮪ᮞᮛ ᮕᮜᮣᮝ. ᮘᮞ ᮞᮥᮔ᮪ᮓ ᮃᮜᮙ᮪ ᮠᮛᮤᮒ ᮓᮤᮕᮊᮦ ᮓᮤᮔ ᮝᮤᮓᮀ ᮊᮔᮌᮛᮃᮔ᮪, ᮊᮞᮨᮔᮤᮃᮔ᮪, ᮏᮩᮀ ᮊᮠᮤᮛᮥᮕᮔ᮪ ᮞᮕᮧᮕᮧᮆ, ᮜᮧᮘ ᮊᮤᮒᮘ᮪ ᮃᮌᮨᮙᮔ᮪ ᮃᮔᮥ ᮓᮤᮒᮥᮜᮤᮞ᮪ ᮓᮤᮔ ᮘᮞ ᮞᮥᮔ᮪ᮓ ᮞᮁᮒ ᮍᮌᮥᮔᮊᮩᮔ᮪ ᮃᮊ᮪ᮞᮛ ᮞᮥᮔ᮪ᮓ ᮊᮥᮔ ᮞᮕᮨᮁᮒᮤ ᮔᮞ᮪ᮊᮂ ᮞᮀᮠᮡᮀ ᮞᮤᮊ᮪ᮞ ᮊᮔ᮪ᮓᮀ ᮊᮛᮨᮞᮤᮃᮔ᮪, ᮎᮛᮤᮒ ᮕᮛᮠᮡᮍᮔ᮪, ᮃᮙᮔᮒ᮪ ᮌᮜᮥᮀᮌᮥᮀ, ᮏᮩᮀ ᮌᮥᮛᮥ ᮒᮜᮕᮊᮔ᮪. 

ᮙᮀᮞ ᮄᮄ (ᮞᮘᮓ ᮃᮘᮓ᮪ ᮊ-|᮱᮶| ᮙ᮪)
ᮓᮤᮔ ᮄᮉ ᮙᮀᮞ, ᮒᮒᮁ ᮞᮥᮔ᮪ᮓ ᮊᮎᮤᮎᮤᮍᮔ᮪ ᮊᮥ ᮙᮒᮛᮙ᮪. ᮔᮥ ᮊᮕᮍᮛᮥᮠᮔ᮪ ᮕᮀᮌᮨᮓᮦᮔ ᮓᮤᮔ ᮝᮤᮓᮀ ᮕᮙᮛᮦᮔ᮪ᮒᮠᮔ᮪, ᮘᮞ, ᮏᮩᮀ ᮊᮞᮥᮞᮞ᮪ᮒᮢᮃᮔ᮪. ᮓᮤᮔ ᮄᮉ ᮃᮘᮓ᮪, ᮙᮤᮙᮤᮒᮤ ᮃᮚ ᮊᮧᮔ᮪ᮞᮦᮕ᮪ ᮅᮔ᮪ᮓᮊ᮪-ᮅᮞᮥᮊ᮪ ᮘᮞ ᮔᮥ ᮞᮛᮥᮃ ᮏᮩᮀ ᮅᮀᮌᮂ-ᮅᮀᮌᮥᮂ ᮘᮧᮞᮧ (ᮏᮝ). ᮜᮤᮃᮔ᮪ ᮒᮤ ᮆᮒ, ᮘᮞ ᮞᮥᮔ᮪ᮓ ᮜᮧᮘ ᮓᮤᮙᮨᮊᮁᮊᮩᮔ᮪ ᮓᮤᮔ ᮝᮤᮓᮀ ᮊᮞᮥᮞᮞ᮪ᮒᮢᮃᮔ᮪, ᮅᮒᮙᮔ ᮝᮍᮥᮔ᮪ ᮕᮥᮄᮞᮤ (ᮕᮥᮕᮥᮂ). ᮙᮜᮂ ᮊᮞᮥᮞᮞ᮪ᮒᮢᮃᮔ᮪ ᮠᮛᮤᮒ (ᮕᮥᮕᮥᮂ) ᮓᮤᮃᮀᮌᮕ᮪ ᮕᮍᮌᮥᮀᮔ ᮊᮥ ᮞᮘᮘ᮪ ᮓᮤᮕᮊᮦ ᮊᮥ ᮕᮛ ᮙᮦᮔᮊ᮪ ᮏᮩᮀ ᮎᮨᮔ᮪ᮓᮤᮊᮤᮃᮝᮔ᮪ ᮃᮜᮙ᮪ ᮠᮛᮤᮒ.

ᮙᮀᮞ ᮄᮄᮄ (|᮱᮸᮰᮰|-|᮱᮹᮰᮰| ᮙ᮪)
ᮓᮤᮔ ᮄᮉ ᮙᮀᮞ, ᮘᮞ ᮞᮥᮔ᮪ᮓ ᮙᮤᮙᮤᮒᮤ ᮊᮞᮨᮞᮨᮜᮔ᮪ ᮊᮥ ᮘᮞ ᮝᮜᮔ᮪ᮓ, ᮍᮜᮤᮝᮒᮔ᮪ ᮕᮛ ᮘᮥᮕᮒᮤ ᮏᮩᮀ ᮕᮌᮝᮦ ᮝᮜᮔ᮪ᮓ. ᮙᮦᮙᮀ ᮠᮛᮤᮒ ᮙᮂ ᮝᮨᮝᮨᮀᮊᮧᮔ᮪ ᮞᮥᮔ᮪ᮓ ᮒᮦᮂ ᮌᮩᮞ᮪ ᮃᮚ ᮓᮤᮔ ᮌᮨᮀᮌᮨᮙᮔ᮪ ᮕᮙᮛᮦᮔ᮪ᮒᮂ ᮠᮤᮔ᮪ᮓᮤᮃ ᮝᮜᮔ᮪ᮓ, ᮑ ᮠᮛᮤᮒ ᮙᮨᮓᮜ᮪ᮔ ᮘᮥᮊᮥ ᮘᮞ ᮞᮥᮔ᮪ᮓ ᮃᮔᮥ ᮓᮤᮒᮥᮜᮤᮞ᮪ ᮊᮥ ᮃᮊ᮪ᮞᮛ ᮜᮒᮦᮔ᮪ ᮒᮦᮂ. ᮘᮞ ᮞᮥᮔ᮪ᮓ ᮙᮤᮙᮤᮒᮤ ᮓᮤᮏᮓᮤᮊᮩᮔ᮪ ᮅᮜᮤᮊᮔ᮪ ᮘᮀᮞ ᮓᮩᮍᮩᮔ᮪ ᮅᮒᮙᮔ ᮘᮀᮞ ᮝᮜᮔ᮪ᮓ, ᮞᮜᮤᮃᮔ᮪ ᮒᮤ ᮆᮒ ᮘᮞ ᮞᮥᮔ᮪ᮓ ᮇᮌᮦ ᮙᮤᮙᮤᮒᮤ ᮊᮃᮞᮥᮕᮔ᮪ ᮘᮞ ᮙᮜᮚᮥ ᮓᮩᮄᮂ. ᮠᮛᮤᮒ ᮃᮚ ᮊᮒᮀᮒᮥᮃᮔ᮪ ᮒᮤ ᮘᮀᮞ ᮝᮜᮔ᮪ᮓ ᮞᮀᮊᮔ᮪ ᮘᮀᮞ ᮕᮢᮤᮘᮥᮙᮤ, ᮊᮃᮞᮥᮕ᮪ ᮅᮛᮀ ᮞᮥᮔ᮪ᮓ ᮊᮥᮓᮥ ᮍᮌᮥᮔᮊᮩᮔ᮪ ᮘᮞ ᮙᮜᮚᮥ ᮙᮤᮔᮀᮊ ᮜᮤᮍᮥᮃ ᮖᮢᮔ᮪ᮎ-ᮔ (ᮎᮧᮔ᮪ᮒᮧᮔ ᮃᮚ ᮓᮤᮔ ᮝᮝᮎᮔ᮪ ᮕᮔ᮪ᮏᮤ ᮝᮥᮜᮥᮀ ᮒᮅᮔ᮪ |᮱᮸᮷᮶|).

ᮙᮀᮞ ᮄᮗ᮪ (|᮱᮹᮰᮰|-|᮱᮹᮴᮵| ᮙ᮪)
ᮓᮤᮔ ᮄᮉ ᮙᮀᮞ, ᮞᮊᮧᮜ-ᮞᮊᮧᮜ ᮘᮩᮊᮤ ᮛᮦᮃ, ᮘᮞ ᮞᮥᮔ᮪ᮓ ᮒᮨᮛᮥᮞ᮪ ᮓᮤᮌᮥᮔᮊᮩᮔ᮪ ᮞᮁᮒ ᮓᮤᮃᮏᮁᮊᮩᮔ᮪ ᮓᮤ ᮞᮊᮧᮜ-ᮞᮊᮧᮜ. ᮕᮛ ᮕᮔᮜᮥᮀᮒᮤᮊ᮪ ᮘᮞ ᮞᮥᮔ᮪ᮓ ᮘᮩᮊᮤ ᮜᮧᮘ ᮓᮩᮄᮂ, ᮘᮧᮂ ᮘᮀᮞ ᮓᮩᮍᮩᮔ᮪ ᮃᮒᮝ ᮅᮛᮀ ᮞᮥᮔ᮪ᮓᮔ ᮞᮧᮛᮍᮔ᮪, ᮘᮩᮊᮤ ᮒᮦᮙ᮪ᮘᮧᮀ ᮘᮆ ᮕᮍᮛᮥᮂ ᮘᮞ ᮝᮜᮔ᮪ᮓ ᮊᮔ ᮘᮞ ᮞᮥᮔ᮪ᮓ ᮒᮦᮂ, ᮔᮨᮕᮤ ᮊ ᮠᮛᮤᮒ ᮙᮂ ᮒᮩ ᮞᮉᮒᮤᮊ᮪ ᮅᮛᮀ ᮞᮥᮔ᮪ᮓ ᮔᮥ ᮑᮛᮤᮒᮔ ᮓᮤᮛᮩᮙ᮪ᮘᮩᮚ᮪ ᮊᮥ ᮘᮞ ᮝᮜᮔ᮪ᮓ, ᮅᮒᮙᮔ ᮊᮇᮙ᮪ ᮕᮜᮏᮁ. ᮘᮞ ᮞᮥᮔ᮪ᮓ ᮕᮎᮙ᮪ᮕᮥᮁ ᮏᮩᮀ ᮘᮞ ᮃᮛᮘ᮪, ᮏᮝ, ᮙᮜᮚᮥ, ᮏᮩᮀ ᮝᮜᮔ᮪ᮓ ᮓᮤᮕᮊᮦ ᮓᮤᮔ ᮝᮤᮓᮀ ᮃᮒᮤᮊᮔ᮪ ᮏᮩᮀ ᮊᮘᮥᮓᮚᮃᮔ᮪, ᮕᮤᮊᮩᮔ᮪ ᮔᮥᮜᮤᮞ᮪ᮊᮩᮔᮔ ᮌᮩᮞ᮪ ᮕᮢᮂ ᮙᮊᮦ ᮃᮊ᮪ᮞᮛ ᮜᮒᮦᮔ᮪. ᮓᮤᮔ ᮄᮉ ᮙᮀᮞ, ᮙᮨᮓᮜ᮪ ᮕᮥᮞ᮪ᮒᮊᮙᮀᮞ ᮏᮩᮀ ᮊᮜᮝᮁᮒ ᮓᮤᮔ ᮘᮞ ᮞᮥᮔ᮪ᮓ ᮞᮕᮨᮁᮒᮤ ᮕᮕᮆᮞ᮪ ᮔᮧᮔᮧᮙᮔ᮪ (|᮱᮹᮱᮵|), ᮕᮞᮧᮈᮔ᮪ᮓᮔ᮪ (|᮱᮹᮱᮷|), ᮕᮧᮈᮞᮊ ᮞᮧᮈᮔ᮪ᮓ (|᮱᮹᮲᮳|), ᮏᮩᮀ ᮞᮤᮕᮒᮠᮧᮈᮔᮔ᮪ (|᮱᮹᮲᮳|).

ᮙᮀᮞ ᮗ᮪ (|᮱᮹᮴᮵|-ᮊᮤᮝᮛᮤ)
ᮙᮀᮞ ᮒᮤ ᮒᮅᮔ᮪ |᮱᮹᮴᮵| ᮔᮨᮕᮤ ᮊ ᮊᮤᮝᮛᮤ ᮞᮧᮊ᮪ ᮓᮤᮞᮨᮘᮥᮒ᮪ ᮇᮌᮦ ᮙᮀᮞ ᮞᮘᮓ ᮕᮨᮛᮀ, ᮘᮞ ᮞᮥᮔ᮪ᮓ ᮓᮤᮕᮊᮦ ᮓᮤᮔ ᮊᮠᮤᮛᮥᮕᮔ᮪ ᮞᮕᮧᮕᮧᮆ, ᮕᮥᮞ᮪ᮒᮊᮙᮀᮞ, ᮞᮞ᮪ᮒᮢ, ᮊᮘᮥᮓᮚᮃᮔ᮪, ᮏᮩᮀ ᮘᮥᮊᮥ-ᮘᮥᮊᮥ ᮃᮒᮝ ᮊᮕᮥᮞ᮪ᮒᮊᮃᮔ᮪. ᮙᮀᮞ ᮄᮉ ᮘᮞ ᮞᮥᮔ᮪ᮓ ᮜᮧᮘ ᮊᮕᮍᮛᮥᮠᮔ᮪ ᮊᮥ ᮘᮞ ᮄᮔ᮪ᮓᮧᮔᮦᮞᮤᮃ. ᮓᮤᮔ ᮄᮞ᮪ᮒᮤᮜᮂ-ᮄᮞ᮪ᮒᮤᮜᮂ ᮘᮞ ᮊᮧᮞ᮪ᮒ ᮙᮦᮙᮦᮂ ᮃᮞᮥᮕ᮪ ᮊᮔ ᮘᮞ ᮞᮥᮔ᮪ᮓ ᮒᮦᮂ ᮅᮙᮥᮙ᮪ᮔ ᮍᮜᮤᮝᮒᮔ᮪ ᮠᮩᮜ ᮘᮞ ᮄᮔ᮪ᮓᮧᮔᮦᮞᮤᮃ, ᮅᮒᮙᮔ ᮔᮥ ᮓᮤᮕᮊᮦ ᮊᮥ ᮙᮞᮛᮊᮒ᮪ ᮊᮧᮒ, ᮔᮨᮕᮤ ᮊ ᮃᮚ ᮄᮞ᮪ᮒᮤᮜᮂ "ᮞᮥᮔ᮪ᮓ ᮊᮙᮜᮚᮧᮔ᮪" ᮌᮩᮔᮤᮀ, ᮑᮆᮒ ᮘᮞ ᮞᮥᮔ᮪ᮓ ᮃᮔᮥ ᮛᮩᮙ᮪ᮘᮩᮚ᮪ ᮊᮕᮍᮛᮥᮠᮔ᮪ ᮊᮥ ᮘᮞ ᮙᮜᮚᮥ (ᮄᮔ᮪ᮓᮧᮔᮦᮞᮤᮃ).

 ᮖᮧᮔᮧᮜᮧᮌᮤ 
ᮅᮀᮌᮜ᮪ ᮘᮞ ᮓᮤᮝᮥᮏᮥᮓ᮪ᮊᮩᮔ᮪ ᮊᮥ ᮞᮧᮛ. ᮊᮥ ᮊᮤᮒᮥᮔ, ᮅᮜᮤᮊᮔ᮪ ᮞᮧᮛ ᮘᮞ ᮃᮒᮝ ᮒᮒ ᮞᮧᮛ ᮞᮧᮊ᮪ ᮓᮤᮏᮓᮤᮊᮩᮔ᮪ ᮓᮞᮁ ᮅᮜᮤᮊᮔ᮪ ᮒᮥᮜᮤᮞᮔ᮪ ᮃᮒᮝ ᮒᮒ ᮃᮊ᮪ᮞᮛ. ᮞᮧᮛ ᮔᮥ ᮓᮤᮅᮜᮤᮊ᮪ ᮒᮦᮂ ᮒᮩ ᮞᮌᮝᮚᮂ, ᮒᮕᮤ ᮞᮧᮛ ᮔᮥ ᮓᮤᮝᮍᮥᮔ᮪ ᮊᮥ ᮃᮜᮒ᮪ ᮅᮎᮕ᮪, ᮃᮔᮥ ᮞᮧᮊ᮪ ᮓᮤᮞᮨᮘᮥᮒ᮪ ᮞᮧᮛ ᮘᮞ (ᮖᮧᮔ᮪). ᮞᮧᮛ ᮘᮞ ᮃᮚ ᮔᮥ ᮘᮦᮓ ᮊᮓᮦᮍᮦᮔ, ᮃᮚ ᮃᮔᮥ ᮙᮤᮛᮤᮕ᮪. ᮞᮧᮛ ᮘᮞ ᮃᮔᮥ ᮊᮓᮦᮍᮦ ᮘᮦᮓ ᮃᮒᮝ ᮙᮤᮛᮤᮕ᮪ ᮒᮥᮁ ᮘᮤᮞ ᮍᮘᮦᮓᮊᮩᮔ᮪ ᮠᮁᮒᮤ ᮊᮨᮎᮕ᮪ ᮓᮤᮞᮨᮘᮥᮒ᮪ ᮖᮧᮔᮦᮙ᮪. ᮖᮧᮔᮦᮙ᮪ ᮞᮧ ᮓᮤᮒᮥᮜᮤᮞ᮪ ᮓᮤ ᮃᮔ᮪ᮒᮛ ᮓᮥᮃ ᮌᮥᮛᮒ᮪ ᮎᮧᮔ᮪ᮓᮧᮀ /.../. ᮅᮕᮙᮔ ᮘᮆ, ᮞᮧᮛ /ᮃ/, /ᮄ/, /ᮅ/, /ᮇ/, ᮏᮩᮀ /ᮈ/ ᮓᮤᮔ ᮘᮞ ᮞᮥᮔ᮪ᮓ ᮙᮍᮢᮥᮕ ᮖᮧᮔᮦᮙ᮪ ᮜᮔ᮪ᮒᮛᮔ᮪ ᮇᮕᮒᮔᮔ ᮘᮤᮞ ᮍᮘᮦᮓᮊᮩᮔ᮪ ᮠᮁᮒᮤ ᮊᮨᮎᮕ᮪. ᮌᮩᮛ ᮒᮨᮍᮨᮒᮔ᮪ ᮎᮧᮔ᮪ᮒᮧᮔ ᮓᮤᮔ ᮕᮞᮍᮔ᮪ ᮙᮤᮔᮤᮙᮜ᮪ ᮄᮉ ᮓᮤ ᮠᮔ᮪ᮓᮕ᮪.<ᮛᮨᮖ᮪>ᮞᮥᮓᮛᮡᮒ᮪, ᮚᮚᮒ᮪. ᮒᮒ ᮘᮞ ᮞᮥᮔ᮪ᮓ ᮊᮤᮝᮛᮤ. |᮲᮰᮱᮱|. ᮘᮔ᮪ᮓᮥᮀ: Yrama Widia.</ref>
/batak/
/batik/
/batuk/
/batok/
/batek/

ᮖᮧᮔᮦᮙ᮪ ᮓᮤᮔ ᮘᮞ ᮞᮥᮔ᮪ᮓ ᮘᮤᮞ ᮙᮤᮘᮔ᮪ᮓ ᮛᮥᮕ-ᮛᮥᮕ ᮅᮎᮕᮔ᮪ ᮜᮥᮚᮥ ᮏᮩᮀ ᮒᮨᮙ᮪ᮕᮒ᮪ᮔ ᮓᮤᮔ ᮈᮍᮀ ᮃᮒᮝ ᮊᮨᮎᮕ᮪, ᮄᮜᮠᮁᮔ ᮒᮩ ᮍᮘᮦᮓᮊᮩᮔ᮪ ᮠᮁᮒᮤ. ᮗᮛᮤᮃᮞᮤ ᮅᮎᮕᮔ᮪ ᮖᮧᮔᮦᮙ᮪ ᮃᮔᮥ ᮒᮩ ᮍᮓᮦᮓᮊᮩᮔ᮪ ᮠᮁᮒᮤ ᮓᮤᮞᮨᮘᮥᮒ᮪ᮔ ᮃᮜᮧᮖᮧᮔ᮪, ᮞᮁᮒ ᮞᮧᮊ᮪ ᮓᮤᮒᮥᮜᮤᮞ᮪ ᮓᮤ ᮃᮔ᮪ᮒᮛ ᮓᮥᮃ ᮊᮥᮛᮥᮀ ᮞᮤᮊᮥ [...]. ᮅᮕᮙᮔ ᮘᮆ, ᮞᮧᮛ /ᮇ/ ᮓᮤᮔ ᮊᮨᮎᮕ᮪ ᮘᮧᮘᮧᮊᮧ ᮏᮩᮀ ᮓᮤᮔ ᮊᮨᮎᮕ᮪ ᮔᮧᮇᮀ ᮃᮚ ᮘᮦᮓᮔ. ᮞᮧᮛ  /ᮇ/  ᮃᮔᮥ ᮊᮠᮤᮏᮤ ᮙᮂ ᮌᮨᮙ᮪ᮘᮣᮨᮀ [ᮇ]; ᮃᮛᮤ ᮃᮔᮥ ᮊᮓᮥᮃ ᮙᮂ ᮒᮩ ᮌᮨᮙ᮪ᮘᮣᮨᮀ, ᮞᮨᮙᮥ ᮍᮤᮛᮥᮀ [ɔ]. 
ᮊᮤᮝᮛᮤ, ᮞᮊᮥᮙᮠ ᮓᮤ ᮞᮊᮘᮦᮂ ᮝᮨᮝᮨᮀᮊᮧᮔ᮪ ᮄᮔ᮪ᮓᮧᮔᮦᮞᮤᮃ, ᮘᮞ ᮞᮥᮔ᮪ᮓ ᮓᮤᮒᮥᮜᮤᮞ᮪ ᮓᮤᮔ ᮃᮊ᮪ᮞᮛ ᮜᮒᮤᮔ᮪. ᮃᮚ ᮒᮥᮏᮥᮂ ᮞᮧᮛ ᮗᮧᮊᮜ᮪: ᮃ, ᮈ (ᮕᮨᮕᮨᮒ᮪), ᮆ, ᮄ, ᮇ, ᮅ, ᮏᮩᮀ ᮉ; ᮒᮔ᮪ᮕ ᮓᮤᮖ᮪ᮒᮧᮀ. ᮊᮧᮔ᮪ᮞᮧᮔᮔ᮪ ᮊᮝᮊᮤᮜᮔ᮪ ᮊᮥ ᮃᮊ᮪ᮞᮛ ᮘ᮪, ᮎ᮪, ᮓ᮪, ᮌ᮪, ᮂ, ᮏ᮪, ᮊ᮪, ᮜ᮪, ᮙ᮪, ᮔ᮪, ᮕ᮪, ᮁ, ᮞ᮪, ᮒ᮪, ᮝ᮪, ᮚ᮪, ᮑ᮪, ᮏᮩᮀ ᮀ. ᮊᮧᮔ᮪ᮞᮧᮔᮔ᮪ ᮞᮦᮏᮦᮔ᮪ ᮔᮥ ᮓᮒᮀ ᮒᮤ ᮘᮞ ᮓᮩᮍᮩᮔ᮪, ᮙᮤᮞᮜ᮪ᮔ ᮘᮞ ᮃᮛᮘ᮪ ᮃᮒᮝ ᮘᮞ ᮄᮀᮌᮢᮤᮞ᮪, ᮜᮧᮜᮧᮘᮔ ᮓᮤᮃᮜᮤᮂᮘᮞᮊᮩᮔ᮪ ᮊᮔ ᮊᮧᮔ᮪ᮞᮧᮔᮔ᮪ ᮅᮒᮙ ᮒᮓᮤ: ᮖ᮪ -> ᮕ᮪, ᮗ᮪ -> ᮕ᮪, ᮯ᮪ -> ᮞ᮪, ᮞ᮪ᮂ -> ᮞ᮪, ᮐ᮪ -> ᮏ᮪, ᮏᮩᮀ ᮮ᮪ -> ᮂ.

 ᮒᮒ ᮘᮞ 

ᮒᮒ ᮘᮞ ᮞᮥᮔ᮪ᮓ ᮊᮃᮞᮥᮕ᮪ ᮃᮔᮥ ᮘᮞᮏᮔ᮪ ᮓᮤᮘᮔ᮪ᮓᮤᮀᮊᮩᮔ᮪ ᮘᮞ-ᮘᮞ ᮜᮄᮔ᮪ᮔ. ᮃᮚ ᮞᮝᮒᮛ ᮎᮤᮛᮤ ᮘᮞ ᮞᮥᮔ᮪ᮓ, ᮑᮆᮒ:
 ᮒᮚ ᮕᮛᮧᮘᮠᮔ᮪ ᮊᮨᮎᮕ᮪ ᮓᮥᮙᮞᮁ ᮝᮊ᮪ᮒᮥ, ᮃᮔᮥ ᮓᮤᮔ ᮘᮞ ᮄᮀᮌᮢᮤᮞ᮪ ᮓᮤᮞᮨᮘᮥᮒ᮪ ᮒᮨᮔ᮪ᮞᮨᮞ᮪. ᮕᮤᮊᮩᮔ᮪ ᮔᮀᮒᮥᮊᮩᮔ᮪ ᮝᮊ᮪ᮒᮥ, ᮊᮜᮤᮙᮂ ᮎᮥᮊᮥᮕ᮪ ᮓᮤᮝᮥᮝᮥᮠᮔ᮪ ᮊᮥ ᮞᮝᮒᮛ ᮊᮨᮎᮕ᮪ ᮞᮕᮨᮁᮒᮤ ᮊᮙᮛᮤ, ᮃᮚᮩᮔ, ᮒᮓᮤ, ᮏ᮪ᮞ᮪ᮘ᮪. 
 ᮒᮩ ᮙᮤᮘᮔ᮪ᮓ ᮌᮨᮔ᮪ᮓᮨᮁ ᮓᮤᮔ ᮊᮨᮎᮕ᮪-ᮊᮨᮎᮕ᮪ᮔ. ᮊᮥ ᮊᮤᮒᮥᮔ ᮒᮚ ᮕᮛᮧᮘᮠᮔ᮪ ᮓᮤᮔ ᮊᮨᮎᮕ᮪-ᮊᮨᮎᮕ᮪ᮔ ᮜᮔ᮪ᮒᮛᮔ᮪ ᮓᮤᮒᮥᮏᮥᮊᮩᮔ᮪ ᮊ ᮌᮨᮔ᮪ᮓᮨᮁ ᮔᮥ ᮘᮦᮓ.

 ᮞᮤᮞ᮪ᮒᮨᮙ᮪ ᮒᮤᮔᮥᮜᮤᮞ᮪ 

ᮓᮤᮔ ᮞᮏᮛᮂᮔ, ᮘᮞ ᮞᮥᮔ᮪ᮓ ᮊᮥᮀᮞᮤ ᮓᮤᮒᮥᮜᮤᮞ᮪ ᮊᮥ ᮛᮥᮕ-ᮛᮥᮕ ᮃᮊ᮪ᮞᮛ, ᮓᮤ ᮃᮔ᮪ᮒᮛᮔ:
 ᮃᮊ᮪ᮞᮛ ᮕᮜᮣᮝ ᮃᮒᮝ ᮃᮊ᮪ᮞᮛ ᮕᮢ-ᮔᮌᮛᮤ ᮃᮔᮥ ᮓᮤᮕᮊᮦ ᮕᮤᮊᮩᮔ᮪ ᮔᮥᮜᮤᮞ᮪ᮊᮩᮔ᮪ ᮘᮞ ᮞᮀᮞᮊᮨᮁᮒ, ᮓᮤᮕᮊᮦ ᮔᮨᮕᮤ ᮊ ᮃᮘᮓ᮪ ᮊ-|᮷|,
 ᮃᮊ᮪ᮞᮛ ᮞᮥᮔ᮪ᮓ ᮊᮥᮔ ᮃᮔᮥ ᮓᮤᮒᮥᮛᮥᮔ᮪ᮊᮩᮔ᮪ ᮒᮤᮔ ᮃᮊ᮪ᮞᮛ ᮕᮜᮣᮝ.
 ᮃᮊ᮪ᮞᮛ ᮎᮎᮛᮊᮔ᮪ ᮃᮒᮝ ᮃᮊ᮪ᮞᮛ ᮏᮝ ᮕᮤᮊᮩᮔ᮪ ᮘᮞ ᮞᮥᮔ᮪ᮓ, ᮞᮎᮛ ᮅᮙᮥᮙ᮪ ᮙᮛᮨᮍᮔ᮪ ᮃᮞᮥᮕ᮪ᮔ ᮄᮞᮣᮙ᮪ ᮏᮩᮀ ᮊᮃᮓᮘᮔ᮪ ᮏᮝ ᮊ ᮎᮤᮛᮨᮘᮧᮔ᮪ (ᮃᮘᮓ᮪ ᮊ-|᮱᮶|) ᮏᮩᮀ ᮕᮢᮤᮃᮍᮔ᮪ (ᮃᮘᮓ᮪ ᮊ-|᮱᮷|),
 ᮃᮊ᮪ᮞᮛ ᮕᮨᮌᮧᮔ᮪, ᮅᮒᮙᮔ ᮓᮤ ᮜᮤᮀᮊᮥᮍᮔ᮪ ᮕᮞᮔ᮪ᮒᮢᮦᮔ᮪, ᮊᮥ ᮃᮞᮥᮕ᮪ᮔ ᮃᮏᮛᮔ᮪ ᮄᮞᮣᮙ᮪ ᮒᮤ ᮒᮒᮁ ᮃᮛᮘ᮪,
 ᮃᮊ᮪ᮞᮛ ᮜᮒᮤᮔ᮪, ᮙᮤᮙᮤᮒᮤ ᮓᮤᮕᮊᮦ ᮃᮠᮤᮁ ᮃᮘᮓ᮪ ᮊ-|᮱᮹|, ᮓᮤᮝᮔᮧᮂᮊᮩᮔ᮪ ᮊᮥ ᮕᮀᮏᮏᮂ ᮝᮜᮔ᮪ᮓ,
ᮃᮊ᮪ᮞᮛ ᮞᮥᮔ᮪ᮓ ᮘᮊᮥ, ᮃᮔᮥ ᮓᮤᮒᮥᮛᮥᮔ᮪ᮊᮩᮔ᮪ ᮒᮤᮔ ᮃᮊ᮪ᮞᮛ ᮞᮥᮔ᮪ᮓ ᮊᮥᮔ ᮞᮊᮜᮤᮌᮥᮞ᮪ ᮓᮤᮘᮊᮥᮊᮩᮔ᮪ ᮓᮤᮔ ᮒᮅᮔ᮪ |᮱᮹᮹᮰|ᮃᮔ᮪ ᮔᮥ ᮊᮤᮝᮛᮤ ᮌᮩᮞ᮪ ᮄᮜᮠᮁ ᮓᮤᮕᮊᮦ ᮞᮜᮊᮥ ᮃᮜ᮪ᮒᮨᮁᮔᮒᮤᮖ᮪ ᮒᮤᮔ ᮃᮊ᮪ᮞᮛ ᮜᮒᮤᮔ᮪.

ᮞᮎᮛ ᮛᮨᮞ᮪ᮙᮤ, ᮕᮙᮛᮦᮔ᮪ᮒᮂ ᮏᮝ ᮊᮥᮜᮧᮔ᮪ ᮍᮜᮤᮝᮒᮔ᮪ ᮕᮨᮁᮓ ᮒᮅᮔ᮪ |᮲᮰᮱᮴| ᮌᮩᮞ᮪ ᮍᮛᮧᮏᮧᮀ ᮃᮊ᮪ᮞᮛ ᮞᮥᮔ᮪ᮓ ᮕᮤᮊᮩᮔ᮪ ᮕᮊᮦᮉᮔ᮪ ᮞᮕᮧᮕᮧᮆ.

 ᮒᮒ ᮊᮢᮙ 

ᮒᮒᮊᮢᮙ ᮙᮤᮔᮀᮊ ᮠᮤᮏᮤ ᮠᮜ᮪ ᮃᮔᮥ ᮇᮌᮦ ᮜᮨᮊᮨᮒ᮪ ᮓᮤᮔ ᮘᮞ ᮞᮥᮔ᮪ᮓ, ᮅᮒᮙᮔ ᮓᮤᮔ ᮓᮤᮃᮜᮦᮊ᮪ ᮅᮒᮙᮔ (ᮕᮛᮠᮤᮃᮍᮔ᮪). ᮞᮔᮏᮔ᮪ ᮞᮝᮒᮛ ᮔᮧᮔᮧᮙᮔ᮪ ᮞᮥᮔ᮪ᮓ ᮊᮤᮝᮛᮤ ᮍᮀᮌᮕ᮪ ᮚᮦᮔ᮪ ᮓᮤᮃᮏᮁ ᮒᮒᮊᮢᮙ ᮘᮞ ᮞᮥᮔ᮪ᮓ ᮒᮦᮂ ᮠᮦᮞᮦ, ᮒᮒᮊᮢᮙ ᮒᮨᮒᮨᮕ᮪ ᮓᮤᮃᮏᮁᮊᮩᮔ᮪ ᮓᮤ ᮞᮊᮧᮜ-ᮞᮊᮧᮜ ᮜᮔ᮪ᮒᮛᮔ᮪ ᮊᮥ ᮒᮒᮊᮢᮙ ᮄᮉ ᮓᮤᮠᮛᮨᮕ᮪ᮊᮩᮔ᮪ ᮞᮤᮊᮨᮕ᮪ ᮞᮤᮜᮤᮠᮧᮁᮙᮒ᮪ ᮏᮩᮀ ᮞᮤᮜᮤᮠᮏᮦᮔᮔ᮪.

 ᮌᮚ ᮘᮞ 

ᮊᮝᮞ᮪ ᮘᮞ ᮄᮔ᮪ᮓᮧᮔᮦᮞᮤᮃ, ᮓᮤᮔ ᮘᮞ ᮞᮥᮔ᮪ᮓ ᮇᮌᮦ ᮃᮚ ᮞᮘᮘᮛᮠ ᮌᮚ ᮘᮞ, ᮎᮧᮔ᮪ᮒᮧᮔ:
 ᮍᮥᮕᮙᮊᮩᮔ᮪ (ᮞᮤᮙᮤᮜᮦ)
 ᮜᮜᮔ᮪ᮓᮤᮃᮔ᮪ (ᮙᮦᮒᮖᮧᮛ)
 ᮙᮤᮏᮜ᮪ᮙ (ᮕᮨᮁᮞᮧᮔᮤᮖᮤᮊᮞᮤ)
 ᮛᮅᮒᮔ᮪ (ᮉᮖᮤᮙᮤᮞ᮪ᮙᮨ)
 ᮍᮞᮧᮁ (ᮜᮤᮒᮧᮒᮦᮞ᮪)
 ᮛᮛᮠᮥᮜᮔ᮪ (ᮠᮤᮕᮨᮁᮘᮧᮜ᮪)
 ᮊᮓᮜᮧᮔ᮪ (ᮕᮣᮨᮇᮔᮞ᮪ᮙᮨ)
 ᮞᮤᮜᮤᮘ᮪-ᮞᮤᮔ᮪ᮓᮤᮁ (ᮃᮜᮦᮌᮧᮛᮤ)
 ᮙᮤᮔ᮪ᮓᮧᮃᮔ᮪ (ᮛᮨᮕᮨᮒᮤᮞᮤ)

 ᮞᮞ᮪ᮒᮢ 

ᮘᮞ ᮞᮥᮔ᮪ᮓ ᮉᮚᮩᮘ᮪ ᮊᮥ ᮛᮥᮕ-ᮛᮥᮕ ᮊᮛᮡ ᮞᮞ᮪ᮒᮢ, ᮘᮧᮂ ᮃᮔᮥ ᮊᮣᮞᮤᮊ᮪ ᮃᮒᮝ ᮃᮔᮥ ᮙᮧᮓᮨᮛᮨᮔ᮪, ᮓᮤ ᮃᮔ᮪ᮒᮛᮔ:
 ᮕᮥᮄᮞᮤ
 ᮙᮔ᮪ᮒᮢ: ᮏᮙ᮪ᮕᮦ, ᮞᮤᮍᮣᮁ, ᮏᮀᮏᮝᮧᮊᮔ᮪, ᮛᮏᮂ, ᮃᮞᮤᮠᮔ᮪, ᮕᮦᮜᮦᮒ᮪.
 ᮞᮤᮞᮤᮔ᮪ᮓᮤᮛᮔ᮪: ᮕᮕᮛᮤᮊᮔ᮪, ᮝᮝᮀᮞᮜᮔ᮪, ᮞᮦᮞᮦᮘᮢᮦᮓ᮪
 ᮕᮥᮕᮥᮂ: |᮱᮷| ᮕᮥᮕᮥᮂ
 ᮊᮝᮤᮂ ᮏᮩᮀ ᮊᮊᮝᮤᮠᮔ᮪
 ᮌᮥᮌᮥᮛᮤᮒᮔ᮪
 ᮕᮥᮕᮥᮏᮤᮃᮔ᮪
 ᮝᮝᮎᮔ᮪
 ᮎᮛᮤᮒ ᮕᮔ᮪ᮒᮥᮔ᮪
 ᮞᮏᮊ᮪
 ᮕᮢᮧᮞ
 ᮓᮧᮍᮦᮀ
 ᮔᮧᮗᮨᮜ᮪
 ᮎᮛᮤᮒ ᮕᮧᮔ᮪ᮓᮧᮊ᮪
 ᮓᮢᮙ
 ᮖᮤᮊ᮪ᮞᮤᮙᮤᮔᮤ

 ᮒᮥᮙ᮪ᮘᮥ ᮊᮜᮥᮃᮁ 
 Laporan ngeunaan basa Sunda ti Ethnologue.com
 Kamus Online basa Sunda ti LSS ITB 
 Web Diajar Basa Sunda 
 Sunda Kuring 
 Sawala atanapi Diskusi di Sunda Kuring
 Sudaryat, Yayat. Tata Basa Sunda Kiwari. 2011. Bandung: Yrama Widia.

ᮓᮤᮎᮥᮒᮒ᮪ ᮒᮤᮔ

Sunda
Sunda
Sunda
Sunda
Sunda

Kategori:ᮃᮊ᮪ᮞᮛ ᮞᮥᮔ᮪ᮓ